Koosta eestikeelsetest uudistest pealkiri, pakkudes ainult lühikest kokkuvõtet. Vasta ainult eesti keeles.
## Tekst:

Ott Tänak ja Martin Järveoja saavutasid autoralli MM-sarja hooaja viimasel rallil Jaapanis teise koha.
"Hea tunne on lõpetada pjedestaalil, kuigi lõpus oli äärmiselt keeruline. Meil polnud kahel viimasel asfaldirallil piisavalt kiirust. Samas võitsime mõned rallid ja saime palju pjedestaalikohti. See on kõik, mida tänavu suutsime teha," ütles Tänak Hyundai pressiteate vahendusel.

Tänak jäi tulevikust rääkides napisõnaliseks. "Vaatame, mida tulevik toob. Nagu ma juba enne ütlesin, praegu mul pole uueks aastaks lepingut. Lähen tagasi koju ja vaatame, mis järgmistel nädalatel juhtub."

"Tulime Hyundaisse selleks, et võidelda järjekordse MM-tiitli eest. Ilmselgelt seda ei juhtunud, kuid see on siiski olnud uskumatu kogemus. Oleme siit meeskonnast leidnud sõpru kogu eluks, nii et see kogemus on olnud väärt igat aastat," lisas Tänak.

Tänak võidutses tänavu Sardiinias, Soomes ja Belgias. Lisaks Jaapanile tuli 2019. aasta maailmameister pjedestaalile ka Horvaatias, Eestis, Kreekas ja Uus-Meremaal. Hooaja kokkuvõttes saavutas Tänak 205 punktiga Kalle Rovanperä järel teise koha.
## Pealkiri:

user
Tänak: vaatame, mida tulevik toob
assistant